CELEX: 62015FN0099
Language: hu
Date: 2015-07-06 00:00:00
Title: F-99/15. sz. ügy: 2015. július 6-án benyújtott kereset – ZZ és társai kontra EBB

14.12.2015   
            
            
               HU
            
            
               Az Európai Unió Hivatalos Lapja
            
            
               C 414/40
            
         2015. július 6-án benyújtott kereset – ZZ és társai kontra EBB
   (F-99/15. sz. ügy)
   (2015/C 414/50)
   Az eljárás nyelve: francia
   
      Felek
   
   
      Felperesek: ZZ és társai (képviselő: L. Levi ügyvéd)
   
      Alperes: Európai Beruházási Bank (EBB)
   
      A jogvita tárgya és leírása
   
   A 2015. áprilisi azon illetményelszámolások és a 2015. áprilisi azon jutalomelszámolások megsemmisítése iránti kérelem, amelyek a felperesek szerint olyan határozatokat hajtanak végre, amelyek nem tartják tiszteletben a bérfejlesztéssel kapcsolatos jogaikat, valamint az állítólag bekövetkezett vagyoni és nem vagyoni kár megtérítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2015. áprilisi illetményelszámolásokban foglalt azon határozatokat, amelyek a felperesekkel szemben az alperes igazgatótanácsának 2014. december 16-i, a bérfejlesztést 2,7 %-ban korlátozó határozatát, valamint az alperes igazgatási bizottságának 2015. február 4-i, az illetmény csökkenését eredményező határozatát alkalmazzák, továbbá ugyanilyen mértékben semmisítse meg az ezt követő illetményelszámolásokban foglalt valamennyi határozatot;
            
         
               —
            
            
               semmisítse meg a 2015. évi teljesítmények jutalmazására vonatkozó jegyzékeket;
            
         
               —
            
            
               következésképpen az alperest kötelezze az alábbiakra:
               
                           —
                        
                        
                           fizesse meg az alperes igazgatótanácsának 2014. december 16-i fent hivatkozott határozatából és az alperes igazgatási bizottságának 2015. február 4-i fent hivatkozott határozatából eredő, a minimális érdemtáblázat alkalmazásához viszonyított illetménykülönbözetet; ezen illetménykülönbözetet 2015. április 12-től kezdődően késedelmi kamatokkal kell növelni, és ezen túlmenően a teljes elszámolásig ezen kamatok az EKB 3 százalékponttal növelt kamatszintjén rögzítendők minden hónap 12. napján;
                        
                     
                           —
                        
                        
                           fizesse meg az alperes kötelezettségvállalásaival összhangban meghatározott bérköltség vonatkozásában 16,3 %-os mérték alkalmazásából eredő illetménykülönbözetet;
                        
                     
                           —
                        
                        
                           fizessen kártérítést a vásárlóerő csökkenése folytán bekövetkezett kárért, amelynek mértékét a felperesek ex aequo et bono, továbbá ideiglenes jelleggel a havi illetmény 1,5 %-ában határoznak meg;
                        
                     
                           —
                        
                        
                           a nem vagyoni kár megtérítésének jogcímén valamennyi felperesnek fizessen meg 1  000 eurót;
                        
                     
         
               —
            
            
               az alperest kötelezze valamennyi költség viselésére.